Arnt Leonard Thesen og hans familie utvandret fra Stavanger og slo seg ned i det lille tettstedet i 1869, i den daværende Kappkolonien. Familien og deres firma, Thesen & Co., satte sterkt preg på byen og forretningslivet langs kysten. Rolf Thesen var en periode (politimester) i byen. Charles Wilhelm Thesen satt i bystyret og var ordfører i Knysna. Thesen Island i Knysna-lagunen har navn etter familien.